Tolong jelaskan mengenai Sains pertanian dari Garis kasar sains gunaan dalam bahasa melayu

Agronomi – sains dan teknologi penghasilan dan penggunaan tumbuhan sebagai makanan, bahan api, serat dan reklamasi.

Akuakultur – penternakan haiwan akuatik seperti ikan, krustasea, moluska dan tumbuhan air.

Algakultur – perihal akuakultur alga.

Marikultur – "akuakultur marin"; penternakan makhluk lautan sebagai makanan atau produk lain di laut terbuka, kawasan tertutup di laut atau bekas diisi air laut.

Hortikultur – seni, sains, teknologi dan perniagaan penanaman tumbuhan intensif untuk kegunaan manusia

Florikultur – disiplin hortikultur yang berkaitan dengan penanaman tumbuhan berbunga dan hiasan untuk taman dan bidang industri bunga.

Hidrokultur – pertanian tumbuhan dalam medium tanpa tanah, atau persekitaran berasaskan akuatik. Nutrien tumbuhan diagihkan melalui air. Hidrokultur ialah hortikultur akuatik.

Hidroponik – subset hidrokultur dan merupakan kaedah menanam tumbuhan menggunakan larutan nutrien mineral dalam air tanpa tanah.

Penternakan – perihal menjaga haiwan ternakan.

Perhutanan – ilmu penjagaan hutan, ladan pokok dan sumber semula jadi berkaitan.

Arborikultur –penanaman, pengurusan, dan kajian pokok individu, pokok renek, pokok anggur, dan tumbuhan berkayu yang lain.

Silvikultur – amalan mengawal penubuhan, pertumbuhan, komposisi, kesihatan, dan kualiti hutan untuk memenuhi keperluan dan nilai yang pelbagai. Ia termasuk teknik penjanaan semula, pemeliharaan dan penuaian.

Permakultur – cabang reka bentuk ekologi dan kejuruteraan ekologi yang membangunkan penempatan manusia yang mampan dan sistem pertanian selenggara sendiri yang dimodelkan daripada ekosistem semula jadi.

Pertanian (garis kasar) – perihal ilmu pertanian

Fungikultur –  pertanian cendawan atau kulat lain bagi penghasilan makanan, ubat-ubatan dan produk lain.

Helikikultur – penternakan siput; proses penternakan siput tanah sebagai makanan, dan terkini, bagi kegunaan kosmetik (lendir).

Kunikultur – penternakan arnab domestik untuk memperoleh daging atau bulu, antara lain.

Olerikultur – perihal pertanian tumbuhan tak berkayu (herba) sebagai makanan.

Serikultur – pertanian sutera, yakni penternakan ulat sutera. Walaupun terdapat beberapa spesies ulat sutera komersial, Bombyx mori adalah yang paling banyak digunakan dan dikaji secara intensif.

Sains pemakanan – kajian berkenaan dengan semua aspek teknikal makanan, bermula dengan penuaian atau penyembelihan, dan berakhir dengan memasak dan penggunaannya, ideologi yang biasa dirujuk sebagai "dari ladang ke garpu". Ia adalah disiplin di mana sains kejuruteraan, biologi dan fizikal digunakan untuk mengkaji sifat makanan, punca kemerosotan, prinsip asas pemprosesan makanan, dan penambahbaikan makanan bagi tujuan orang ramai.

Sains ruangan – disiplin akademik yang menggabungkan bidang seperti ukur, sistem maklumat geografi, hidrografi dan kartografi. Sains ruangan biasanya berkenaan dengan pengukuran, pengurusan, analisis dan paparan maklumat spatial yang menerangkan Bumi, ciri fizikalnya dan persekitaran binaan.

Fotogrametri – amalan menentukan sifat geometri objek daripada imej fotografi.

GIS – sistem maklumat geografi; sistem yang direka untuk menangkap, menyimpan, memanipulasi, menganalisis, mengurus, dan mempersembahkan semua jenis data geografi.

Penderiaan jarak jauh – pemerolehan maklumat tentang objek atau fenomena, tanpa membuat sentuhan fizikal dengan objek.

Teknologi tenaga (garis kasar) – sains kejuruteraan antara disiplin berkenaan tenaga, termasuk pengekstrakan cekap, selamat, mesra alam dan menjimatkan, penukaran, pengangkutan, penyimpanan dan penggunaan, dan disasarkan ke arah menghasilkan kecekapan tinggi sambil mengurangkan kesan sampingan terhadap manusia dan persekitaran.